Հարակիրի (ֆիլմ)

«**Հարակիրի»** (, *սեպպուկու*; ), ռեժիսոր Մասակի Կոբայասիի ֆիլմը, որը նկարահանվել է 1962 թվականին։ 1963 թվականին ֆիլմն արժանացել է Կաննի կինոփառատոնի ժյուրիի մրցանակին։ 2011 թվականին 3D տեխնոլոգիաների կիրառմամբ ֆիլմը վերաթողարկվել է։

## Սյուժե
Դեպքերը տեղի են ունենում Էդոյի ժամանակաշրջանում՝ Տոկուգավայի Սյոգունատի կառավարման ժամանակ։ 1630 թվականի մայիսի 13-ին սամուրայական Իի կլանի կալվածք է գալիս աղքատ ռոնին Հանսիրո Ցուգումոն` հարակիրի կատարելու վայր գտնելու նպատակով։ Ինչքան կլանը հռչակված էր, այնքան հարգի էր համարվում հարակիրիի կատարումը նրա կալվածքում։ Այդ ժամանակներում սամուրայները, հայտնվելով աղքատության մեջ և չհանդուրժելով ամոթը, հաճախ էին հայտնի կլաններին խնդրում հարակիրիի համար տեղ հատկացնել՝ հույսով, որ դրա փոխարեն նրան կա՛մ ծառայություն կառաջարկեն կա՛մ փող։ Այդ պատճառով, կլանի խորհրդական Կագեյու Սայտոն Հանսիրոյին պատմում է այլ պատմություն, որը պատահել էր մեկ այլ ռոնինի՝ Մոտոմե Տիձիվայի հետ, որը Հանսիրոյի նույն կլանից էր։ Նա էլ էր նման խնդրանքով եկել կալվածք, և նրան ստիպեցին գործը մինչև վերջ հասցնել, նույնիսկ երբ պարզվեց, որ Մոտոմեն կրում էր բամբուկե կեղծ թուր, քանի որ իր իրական թուրը վաճառել էր։ Մոտոմեն մահանում է ծանր տառապանքների մեջ, քանի որ փորձում էր բամբուկե թրով խոցել իր փորը։ Բայց, չնայած Հանսիրոն գիտեր այդ պատմությունը, շարունակում է Հարակիրի խնդրել։

Պատրաստվելով ինքնասպանությանը՝ Ցուգումոն Սայտոյին և կլանի վասալներին պատմում է իր պատմությունը։ Այն բանից հետո, երբ սյոգունատը ոչնչացրեց իր տիրոջ տունը, իր ընկերը՝ սամուրայ Ձինայ Տիձիվան՝ Մոտոմեի հայրը, իրականացրեց հարակիրի։ Ցուգումոն չէր կարող ինքնասպանություն գործել, քանի որ պետք է խնամեր իր աղջկան՝ Միհոյին, և Մոտոմեին՝ ապրելով աղքատության մեջ և զբաղվելով արհեստագործությամբ։ Հետո Մոտոմեն և Միհոն ամուսնանում են, ծնվում է նրանց որդին՝ Կինգոն։ Երբ Միխոն և Կինգոն հիվանդանում են, Մոտոմեն գնում է Իի կալվածք՝ իբրև թե հարակի կատարելու, որպեսզի որդու և կնոջ բուժման համար փող բերեր։ Մոտոմեի տանջալից մահից հետո, հիվանդությունից մահանում են նաև Միհոն և Կինգոն։

Այնուհետև Ցուգումոն պատմում է, թե ինչպես է հետևել Իի տան երկու վասալներին՝ Հայատո Յաձակիին և Ումենոսկե Կավաբեին, հեշտոությամբ հաղթել և խայտառակել՝ կտրելով նրանց մազափունջը։ Երրորդ վասալը՝ Հիկոկուրո Օմոդական, եկավ Ցուգումոյի տուն և նրան մենամարտի հրավիրեց, որի արդյունքում Ցուգումոն կոտրեց նրա թուրը։ Պատվով հանձնվելու փոխարեն՝ Օմոդական շարունակեց մենամարտը և նույնպես մնաց առանց մազափնջի։

Պատմության ավարտից հետո խորհրդական Սայտոն զայրույթով հրամայեց վասալներին սպանել Հանսիրոյին։ Մարտում Ցուգումոն սպանում է չորս հոգու և վիրավորում ութ հոգու, որոնք դանդաղ մահանում են վերքերից։ Երբ զինված վասալների նոր խումբ է գալիս, Ցուգումոն փորձում է հարակիրի իրականացնել, բայց նրա վրա կրակում են և սպանում։ Յաձակեին և Կավաբեին հրամայում են հարակիրի կատարել, իսկ Օմոդամական, պարզվում է, արդեն ինքնասպանություն էր գործել։ Պաշտոնական զեկույցում նշվում է, որ Ցուգումոյին պարտված այն երեք և չորս հոգին մահացել են հիվանդությունից, որպեսզի շշուկներ չտարածվեն, թե ռոնինը խայտառակել է Իի տունը։

## Դերերում
* Տացույա Նակադայ — Հանսիրո *Ցուգումո*
* Ռենտարո Միկունի — Կագեյու *Սայտո*
* Ակիրա Իսիհամա — Մոտոմե *Տիձիվայա*
* Սիմա Իվասիտա — Միհո *Ցուգումո*
* Տեցուրո Տամբա — Հիկոկուրո *Օմոդակա*
* Մասաո Միշիմա — Տանգո *Ինաբա*
* Իտիրո Նակատանի — Հայատո *Յաձակի*
* Կեյ Սատո — *Մասակաձու*
* Յոսիո Ինաբա — Ձինայ *Տիձիվա*
* Յոսիրո Աոկի — Ումենոսկե *Կավաբե*

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1962 ֆիլմեր
Կատեգորիա:Ճապոնական դրամա ֆիլմեր
Կատեգորիա:Ճապոներեն ֆիլմեր
Կատեգորիա:Պատմական ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում 17-րդ դարում